Holat yuzasidan Sayxunobod tumani IIB Tergov bo‘linmasi tomonidan Jinoyat kodeksining 169-moddasi 2-qismi “g” bandi bilan jinoyat ishi qo‘zg‘atilgan Foto: Tergov departamenti Joriy yilning 5 aprel kuni 28 yoshli F.M. Sirdaryo viloyati Sayxunobod tumani IIBga ariza bilan murojaat qilgan. O‘zbekiston Respublikasi IIV huzuridagi Tergov departamenti xabariga ko‘ra, u arizasida 4 aprel kunidan 5 aprel kuniga o‘tar kechasi noma’lum shaxs Paxtaobod MFY hududida joylashgan ishlab chiqarish sexiga kirib, u yerdan jami narxi 14 750 000 so‘mlik dastgohlarni o‘g‘irlab ketganligini ma’lum qilgan. Mazkur holat yuzasidan Sayxunobod tumani IIB Tergov bo‘linmasi tomonidan O‘zbekiston Respublikasi Jinoyat kodeksining 169-moddasi 2-qismi “g” bandi bilan (o‘g‘irlik) jinoyat ishi qo‘zg‘atilgan. Olib borilgan tergov harakatlari davomida mazkur jinoyatni 41 yoshli X.A. sodir etganligi aniqlangan. Hozirda tergov harakatlari olib borilmoqda.